تورکیه، کوسموس آژانسی قورولماسی ایستیقامتینده آچیق بیر آددیم داها آتدی.
نقلیات، دنیزچی‌لیک و کیم‌لیک ناظیرلیگی ایله ژاپونیا آویاسیا و کوسموس کشف آژانسی آراسیندا اویدو و کوسموس تکنولوژیلری ساحه‌سینده امکداش‌لیق پروتوکولو، باشکند آنکارادا ایمضالاندی.
پروتوکولا نقلیات دنیزچی‌لیک و کیم‌لیک ناظیری احمد آرسلان، ژاپونیا کوسموس سیاستی عذره مسئول دولت ناظیری یوسوک تسوروهو و برابرین‌دکی هیات یئر آلیب. تورکیه ایله ژاپونیانین 6 ایلدیر کوسموس آراشدیرما‌لاری موضوعسوندا بیرلیکده چالیشدیغینی وورغولایان ناظیر محمت آرسلان، ژاپونیا آروکوسمیک کشف آژانسی ایله ایستانبول تکنیکی اونیورسیته‌سنین بیرلیکده اینکیشاف ائتدیریلدی تجروبی اویدونون بو ایل سونوندا ژاپونیا‌دان کوسموس مدارینا یئرلشدیره‌جگینی داها سونرا کوسموس ایستگاهیندا اورتاق تجروبه ایشلری ائده‌جک‌لرینی قید ائتدی.
پروتوکولا گؤره، تورکیه‌ده کوسموس سیستم‌لرینده ایستیفاده ائدیلمک عذره چیخاریلان وسایت، ژاپونیا ایله بیرلیکده اولوسلار آراسی کوسموس ایستانسیاسیندا تست ائدیله‌جک.
آیریجا ایل سونوندا، تورکیه ایله ژاپونیا آراسین‌داکی امکداش‌لیق چرچیوه‌سینده مدارینا سیناق اویدوسو آتیلماسی پلانلاشدیریلیر.
